  Анжелика Тихонова корреспондент 22-тӥ толшорлы Удмуртиын эшшо 185 адямилэсь коронавирус инфекциез шараязы. Со сярысь элькунысь оперативной штаб ивортӥз. Выль черламъёс пӧлын Ижкарын 68 улӥсьёс, Воткаын – 18, Ува ёросын – 14, Сарапулын – 13, Сарапул ёросын – 10, Пичи Пурга ёросын – укмыс, Алнаш, Сюмси, Якшур-Бӧдья ёросъёсын – быдэн тямыс, Можгаын, Шаркан ёросын – быдэн сизьым, Кизнер ёросын – вить, Сьӧлта ёросын – ньыль, Вавож, Дэри ёросъёсын – быдэн кык, Грак, Можга ёросъёсын – быдэн одӥг. Висьыны усемъёс пӧлын 14 аресозь 18 нылпиос но 65 арессэс ортчем 30 кунмуртъёс. 188 адями йӧназ. Ньыль мурт кулӥз. Воргоронъёслы 67 но 72 арес вал, нылкышноослы – 55 но 81 арес Туннэ нуналлы Удмуртиын выль коронавирус инфекциен черлан 24 сюрс 212 учыр лабораториосын зэматэмын. 20 сюрс 348 адями йӧназ, 325 мурт кулӥз. Та дыре 144 висисьёслэн тазалыксы секыт лыдъяське. Элькунын выль коронавирус инфекцилы 798 сюрс 107 эскеронъёс ортчытӥзы, берло нуналскын – 3 сюрс 802. Тегъёс: Тазалык Ижкар висён Удмуртия коронавирус  